কাজল বন্দ্যোপাধ্যায়

কাজল বন্দ্যোপাধ্যায় বাংলাদেশের একজন কবি, প্রবন্ধকার, ও অনুবাদক। তিনি ঢাকা বিশ্ববিদ্যালয়ের ইংরেজি বিভাগে অধ্যাপক ছিলেন এবং একই বিভাগের প্রধান হিসেবে নিয়োজিত ছিলেন। জুলাই, ২০১৫-তে তিনি ঢাকা বিশ্ববিদ্যালয়ের উচ্চতর মানববিদ্যা গবেষণা কেন্দ্রের পরিচালক হিসেবে দায়িত্ব গ্রহণ করেন। তিনি জাতীয় কবিতা পরিষদ পুরস্কার ২০২৪ পেয়েছেন। কাজল বন্দ্যোপাধ্যায় তৎকালীন যশোর বোর্ডের অধীনে বরিশাল জেলার গাড়ুরিয়া উচ্চ বিদ্যালয় থেকে ১৯৬৮ সালে প্রথম শ্রেণিতে প্রথম স্থান লাভ করে এস.এস.সি. পাস করেন। এরপর ১৯৭০ সালে যশোর বোর্ডের অধীনে বরিশালের ব্রজমোহন কলেজ থেকে প্রথম শ্রেণি লাভ করে এইচ.এস.সি. পাস করেন। পরবর্তীতে ঢাকা বিশ্ববিদ্যালয় থেকে ইংরেজিতে থেকে স্নাতক (১৯৭৩) ও স্নাতকোত্তর (১৯৭৪) ডিগ্রী নিয়ে ভারতের যাদবপুর বিশ্ববিদ্যালয় থেকে ১৯৯৬ সালে পি.এইচ.ডি. ডিগ্রী অর্জন করেন। তার পিএইচডি গবেষণার বিষয় ছিল নাইজেরিয়ার সাহিত্যে নোবেল পুরস্কারজয়ী নাট্যকার ওলে সোয়িংকা। ১৯৮০ সাল থেকে ১৯৮১ সালের ডিসেম্বর মাস পর্যন্ত তিনি সরকারি কলেজের প্রভাষক হিসেবে পরবর্তীকালে ১৯৯৮ সালের অক্টোবর মাস পর্যন্ত সহকারী শিক্ষক হিসেবে কর্মরত ছিলেন। ১৯৯৮ সালের আগস্ট মাসে তিনি ঢাকা বিশ্ববিদ্যালয়ের ইংরেজি বিভাগের শিক্ষক হিসেবে যোগ দেন। তিনি ১৯৭৭ সালের জানুয়ারি মাস থেকে ১৯৭৮ সালের এপ্রিল মাস পর্যন্ত বাংলাদেশের প্রখ্যাত প্রকাশনা সংস্থা মুক্তধারার সাহিত্য ও পাঠ্যবইয়ের সম্পাদক ছিলেন। পরবর্তীতে জানুয়ারি ১৯৮৫ থেকে আগস্ট ১৯৮৮ সাল পর্যন্ত বাংলাদেশের সাহিত্যিক জার্নাল গণসাহিত্যর সম্পাদনা পর্ষদে কাজ করেন। ২০০০ সালে গাজীপুরের বাংলাদেশ উন্মুক্ত বিশ্ববিদ্যালয়ের হয়ে "Education: English Language" ও "Introduction to Literature"-এ দুটি প্রকাশনা সম্পাদনা করেন। একজন মার্ক্সবাদী কবি হিসেবে তিনি নিপীড়িত জনগণের, বিশেষ করে তাদের সমস্যা, সামাজিক দ্বন্দ্ব, ষড়যন্ত্র এবং অভ্যন্তরীণ জটিল সমস্যাকে কাব্যিক দৃষ্টিভঙ্গির সাহায্যে তুলে ধরেছেন। বাংলাদেশ হিন্দু বৌদ্ধ খ্রিস্টান ঐক্য পরিষদের একজন প্রেসিডিয়াম সদস্য হওয়া ছাড়াও তিনি বাংলাদেশের নানাবিধ সাম্প্রদায়িক সহিংসতার বিরুদ্ধে প্রতিবাদমুখী এক কণ্ঠস্বর। তিনি দেশের বিভিন্ন সময়ের রাজনৈতিক সংকটের বিরুদ্ধেও কথা বলেছেন। তিনি ধর্মনিরপেক্ষতা এবং অসাম্প্রদায়িকতাকে সমর্থন করেন। বাংলাদেশের সংখ্যালঘু সম্প্রদায়ের উপর আক্রমণের প্রতিবাদে তিনি ২০১৩ সালে স্বেচ্ছা-কারাবরণ করতে চেয়েছিলেন। ঢাকা বিশ্ববিদ্যালয়ের কেন্দ্রীয় গ্রন্থাগার চত্বরে ২০২৪ সালের ২রা ফেব্রুয়ারি ৩৬তম জাতীয় কবিতা উৎসবের সমাপনী দিনে কবিতা পরিষদের সাধারণ সম্পাদক কবি তারিক সুজাত ২০২৪-সালের পুরস্কারপ্রাপক হিসেবে কাজলের নাম ঘোষণা করা হয়। কোভিড-১৯ এর বৈশ্বিক মহামারীর জন্য আগের দুই বছর পুরস্কার দেয়া হয়নি, তাই একইসাথে ২০২২ ও ২০২৩ সালের পুরস্কারের জন্য মনোনীত করা হয় যথাক্রমে কবি রুবি রহমান ও কবি অসীম সাহাকে। Selina Hossain, Nurul Islam and Mobarak Hossain, সম্পাদক (২০০০)। Bangla Academy Dictionary of Writers। Dhaka: Bangla Academy। পৃষ্ঠা 95–96। আইএসবিএন 984-07-4052-0।  "কাজল বন্দ্যোপাধ্যায়"। ৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৪।  "জাতীয় কবিতা পরিষদ পুরস্কার ঘোষণা"। দৈনিক প্রথম আলো। ২ ফেব্রুয়ারি ২০২৪। ৩ ফেব্রুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০২৪।  "All about sexual, textual politics"। The Daily Star। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৩।  "ওরা বাংলাদেশকে স্বীকার করবেই না!"। Samakal। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৩।  "গণতন্ত্র-মুক্তিযুদ্ধ দ্বৈরথ"। Samakal। সংগ্রহের তারিখ 05 November 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "DU teacher offers to be in jail"। The Daily Star। ২৪ এপ্রিল ২০১৩। সংগ্রহের তারিখ ২৭ নভেম্বর ২০১৩।  "সাম্প্রদায়িক সহিংসতা অব্যাহত : স্বেচ্ছায় কারাবরণ করতে চান অধ্যাপক কাজল বন্দ্যোপাধ্যায়"। Daily Sangbad (Bengali ভাষায়)। ২৪ এপ্রিল ২০১৩। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) "Looking through the progressive lens"। The Daily Star। ১৩ এপ্রিল ২০১৯। সংগ্রহের তারিখ ১০ ফেব্রুয়ারি ২০২৪।  "জাতীয় কবিতা পরিষদ সম্মাননা পেলেন ৩ কবি"। দৈনিক ইত্তেফাক। ২ ফেব্রুয়ারি ২০২৪। সংগ্রহের তারিখ ৮ ফেব্রুয়ারি ২০২৪।  "জাতীয় কবিতা পরিষদ পুরস্কার পেলেন তিন কবি"। বিডিনিউজ২৪। ২ ফেব্রুয়ারি ২০২৪। সংগ্রহের তারিখ ৮ ফেব্রুয়ারি ২০২৪।